钦定古今图书集成/明伦汇编/氏族典/第540卷 > 《廖用贤尚友录》 > 翟凤翀
## 钦定古今图书集成/明伦汇编/氏族典/第540卷 > 《廖用贤尚友录》 > 翟凤翀

按《益都县志》：“凤翀，字尔腾，益都人。弱冠登贤书。万历
甲辰成进士，授吴桥令。究心民隐，清如止水。岁侵，多
方赈济，全活甚众。又勤于课士，拔忠节名臣范景文
于诸生之中。调繁任丘卓异，选授御史，慷慨入告，不
避权贵。未几，为群珰所忌，遂调外。光宗御极，起补留
都户部主政。熹宗时，历升大理寺少卿，时称无宿狱冤民。”后魏珰起恶其耿介，矫旨削籍。魏珰败后，起陞
兵部左侍郎，巡抚天津。以病乞休归。